Det ser særdeles godt ud for de nordjyske ishockeyhold indtil videre i grundspillet. Tirsdag blev det igen til sejr for både Aalborg Pirates og Frederikshavn White Hawks. Både Frederikshavn White Hawks og Aalborg Pirates afgjorde deres kampe i tredje periode efter ellers at have gået ind til sidste periode med 1-1. Frederikshavn slog Gentofte med 3-1, mens Aalborg Pirates vandt 2-1 mod SønderjyskE efter en Aalborg-scoring med under et minut tilbage af kampen. Topholdet Aalborg har nu et forspring på ni point ned til Odense Bulldogs, der dog har to kampe i baghånden. Aalborg har hentet 74 point efter 35 kampe. På tredjepladsen finder man Frederikshavn White Hawks, der kun er et enkelt efter Odense. Høgene lagde samtidig yderligere afstand til fjerdepladsen Rungsted, som nu har otte point op til frederikshavnerne. Sidste kampe i Metal Ligaens grundspil spilles den 28. februar 2016.

Referat:
Både Frederikshavn White Hawks og Aalborg Pirates vandt deres kampe i Metal Ligaen.